CELEX: 21987A0207(06)
Language: et
Date: 1982-09-29 00:00:00
Title: Veregrupi määramise reaktiivide vahetamise Euroopa lepingu lisaprotokoll

Tähtis õiguslik teade

|

21987A0207(06)

Euroopa Liidu Teataja L 037 , 07/02/1987 Lk 0044 - 0044 Soomekeelne eriväljaanne: Peatükk 11 Köide 11 Lk 0388  Rootsikeelne eriväljaanne: Peatükk 11 Köide 11 Lk 0388 

		Veregrupi määramise reaktiivide vahetamiseEuroopa lepingu lisaprotokollEUROOPA NÕUKOGU LIIKMESRIIGID,14. mai 1962. aasta veregrupi määramise reaktiivide vahetamise Euroopa lepingu (edaspidi "leping") osalised,võttes arvesse, et lepingu artikli 5 lõikes 1 on sätestatud, et "lepinguosalised võtavad kõik vajalikud meetmed, et vabastada teiste lepinguosaliste poolt nende kasutusse antud veregrupi määramise reaktiivid kõikidest imporditollimaksudest",ning arvestades, et:Euroopa Majandusühenduse liikmesriikide puhul kuulub sellise maksuvabastuse andmise pädevus ühendusele, millele on ühenduse asutamislepingu põhjal antud selleks vajalikud volitused;lepingu artikli 5 lõike 1 kohaldamiseks peab Euroopa Majandusühendus saama käesoleva lepingu osaliseks,ON KOKKU LEPPINUD JÄRGMISES:Artikkel 1Euroopa Majandusühendus võib saada käesoleva lepingu osaliseks sellele lepingule alla kirjutades. Leping jõustub ühenduse suhtes lepingu allkirjastamisele järgneva kuu esimesel päeval.Artikkel 21. Lisaprotokoll on lepinguosalistele riikidele vastuvõtmiseks avatud. See jõustub viimase lepinguosalise poolt vastuvõtmisdokumendi hoiustamisele Euroopa Nõukogu peasekretäri juures järgneva kuu esimesel päeval.2. Käesolev lisaprotokoll jõustub kaks aastat pärast kuupäeva, mil see vastuvõtmiseks avati, välja arvatud juhul, kui üks lepinguosaline on teatanud oma vastuväitest lisaprotokolli jõustumise suhtes. Juhul, kui sellisest vastuväitest on teatatud, kohaldatakse käesoleva artikli lõiget 1.Artikkel 3Alates jõustumise kuupäevast moodustab käesolev lisaprotokoll lepingu lahutamatu osa ja sellest hetkest alates ei saa ükski riik saada lepinguosaliseks ilma käesoleva lisaprotokolli osaliseks muutumata.Artikkel 4Euroopa Nõukogu peasekretär teavitab Euroopa Nõukogu liikmesriike, lepinguga liitunud riike ja Euroopa Majandusühendust kõigist artiklile 2 tuginevatest vastuvõtmistest või vastuväidetest ja käesoleva lisaprotokolli jõustumisest kooskõlas artikliga 2.Peasekretär teavitab Euroopa Majandusühendust ka lepinguga seotud toimingutest, teadetest ja teabevahetusest.Koostatud 29. jaanuaril 1982 Strasbourg'is inglise ja prantsuse keeles ja avatud vastuvõtmiseks 1. jaanuaril 1983. Mõlemad tekstid on võrdselt autentsed ning antakse ühtse originaaldokumendina hoiule Euroopa Nõukogu arhiivi. Euroopa Nõukogu peasekretär edastab kinnitatud koopiad igale Euroopa Nõukogu liikmesriigile, kõigile lepinguga ühinema kutsutud riikidele ja Euroopa Majandusühendusele.--------------------------------------------------